ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 74/2014 ΤΟΥ ΣΥΜΒΟΥΛΊΟΥ της 28ης Ιανουαρίου 2014 για την εφαρμογή του άρθρου 16 παράγραφος 2 του κανονισμού (ΕΕ) αριθ. 204/2011 σχετικά με περιοριστικά μέτρα λόγω της κατάστασης στη Λιβύη ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ. 204/2011 του Συμβουλίου, της 2ας Μαρτίου 2011, σχετικά με περιοριστικά μέτρα λόγω της κατάστασης στη Λιβύη (1), και ιδίως το άρθρο 16 παράγραφος 2, Εκτιμώντας τα ακόλουθα: (1) Στις 2 Μαρτίου 2011, το Συμβούλιο εξέδωσε τον κανονισμό (ΕΕ) αριθ. 204/2011. (2) Το Συμβούλιο αποφάσισε να διαγράψει μια οντότητα από τον κατάλογο φυσικών και νομικών προσώπων, οντοτήτων ή οργανισμών που περιέχεται στο παράρτημα III του κανονισμού (ΕΕ) αριθ. 204/2011. (3) Το παράρτημα III του κανονισμού (ΕΕ) αριθ. 204/2011 πρέπει έτσι να τροποποιηθεί αναλόγως, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η οντότητα που αναφέρεται κατωτέρω διαγράφεται από τον κατάλογο φυσικών και νομικών προσώπων, οντοτήτων ή οργανισμών του παραρτήματος ΙΙΙ του κανονισμού (ΕΕ) αριθ. 204/2011: Οργανισμός Κατοικίας και Υποδομών της Λιβύης (Libyan Housing and Infrastructure Board - HIB). Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Ιανουαρίου 2014.

[Source: multi_eurlex | Tokens: 1347]